Songen Highway to Hell

«**Highway to Hell**» er ein song av det australske rockbandet AC/DC. Det er opningssporet på albumet deira *[[Highway to Hell]]* frå 1979. Han kom ut på singel same året. 

Songen vart skriven av Angus Young, Malcolm Young og Bon Scott, og Angus Young blir kreditert for å ha skrive gitarriffet. AC/DC hadde laga fleire studioalbum tidlegare og promoterte dei konstant via ein utmattande turnéplan, omtalt av Angus Young som å vera på ein motorveg til helvete, derav namnet.

## Bakgrunn
Songen er i tonearten A-dur. Tittelen og teksten speglar på det slitsame ved å konstant turnera og livet på vegen. Motorvegen som inspirerte til tittelen, Canning Highway, knyter saman Perth med motorvegen Kwinana til hamna Fremantle og var heimstad for mange av favorittpubane og -hotella til Bon Scott, mellom anna Raffles Hotel.

«Det kom hundrevis av riff kvar dag», fortalte Malcolm Young. «Men dette tenkte me: 'Det er bra'. Det stakk berre ut som ballane til ein hund.»

*[[magasinet Cashbox|Cashbox]]* kalla han ei «beinknusande, tarmvridende øving i primal gitarrock» med «enkel, men effektiv riffing» og «tøff vokal.» *[[Record World]]* skreiv at «Knurrande vokal i lag med rå gitar for enkel, høgenergisk rock'n'roll.»

Singelen låg 45 veker på den tyske singellista og nådde 30. plassen i 19. veka som høgaste plassering på lista. Bon Scott vart funnen død i baksetet på bilen til ein ven, berre vel eit halvår etter at songen vart gitt ut.

## Produksjon
«Highway to Hell» vart produsert av Mutt Lange som ein del av albumet med same namn, og arbeidet hans blir rekna som ein viktig faktor i å levera eit av dei klassiske AC/DC-albuma, framveksten av den doble gitar-stilen, som seinare vart perfeksjonert på *[[Back in Black]]*, og forbetra korvokal med Malcolm Young, saman med Cliff Williams for første gong.

## Ettermæle
«Highway to Hell» vann kategorien «mest spelte australske verk oversjøs» under APRA Awards i 2009. I 2013 prøvde ein internettkampanje å få han til topps på den britiske singellista over jula det året.

I januar 2018, som ein del av Triple M sin «Ozzest 100», over dei «mest australske» låtane gjennom tidene, vart «Highway to Hell» rangert som nummer 40.

I 2020 rangerte *[[The Guardian]]* songen som nummer sju på lista si over dei 40 beste AC/DC-låtane, og i 2020 vart songen òg rangert som nummer tre på lista over dei 40 beste AC/DC-låtane og i 2021 rangerte *[[Kerrang!|Kerrang]]* låten som nummer fem på lista si over dei 20 beste AC/DC-låtane.

### Liste over utmerkingar
* Songen vart rangert på 258. plassen på lista til magasinet *[[Rolling Stone]]* over dei 500 beste songane gjennom tidene.
* Han vart rangert på 152. plassen på lista over dei 500 beste klassisk rock-låtane av 94.5 XKR.
* Han vart rangert på 23. plassen i boka *The Top 500 Heavy Metal Songs of All Time*, av Martin Popoff.
* Songen er med på lista til Rock and Roll Hall of Fame over dei 500 songane som forma rock and roll. 

## Medverkande
*Bon Scott &ndash; solovokal
*Angus Young &ndash; sologitar
*Malcolm Young &ndash; rytmegitar, korvokal
*Cliff Williams &ndash; bassgitar, korvokal
*Phil Rudd &ndash; trommer

## Salslister

## Salstrofé

## Konsertopptak

«Highway to Hell» har blitt spelt mange gonger på konsert. Inkludert: 

**[[Live av AC/DC|Live]]*: Denne kom òg ut på singel. Det vart laga ein video for singelen med bilete frå heimvideoen *[[Live at Donington (AC/DC)|Live at Donington]]*.
**[[Let There Be Rock: The Movie]]*
**[[albumet Live at River Plate|Live at River Plate]]*

## Kjelder

**Denne artikkelen bygger på «[[:en:Highway to Hell (song)|Highway to Hell (song)]]» frå ,  den 16. juni 2023.* 
*** oppgav desse kjeldene:* &nbsp;